Franziska Gritsch

Franziska Gritsch (født 15. mars 1997) er en østerriksk alpinist som har seks medaljer fra junior-VM.

Ved Junior-VM i alpint 2017 i Åre kom Gritsch først på 14.-plass i utfor, før hun tok sølv i super-G og bronse i kombinasjonen.

Året etter, under Junior-VM i alpint 2018 i Davos, startet Gritsch med 10.-plass i storslalåm og sølv i slalåm. I lagkonkurransen tok hun bronse bak Sveits og Norge, på lag med Julia Scheib, Simon Rueland og Fabio Gstrein. Mesterskapet fortsatte med nytt sølv super-G og ny bronse i kombinasjonen, og ble avsluttet med 16.-plass i utfor.

Gritsch representerte Østerrike under VM i alpint 2019 i Åre, der hun endte på 8. plass i kombinasjonen og tok sølv i lagkonkurransen. De øvrige på laget var Christian Hirschbühl, Katharina Liensberger, Michael Matt, Marco Schwarz og Katharina Truppe.

Referanser

Eksterne lenker 
 

Østerrikske alpinister
Deltakere for Østerrike under VM i alpint 2023
Deltakere for Østerrike under VM i alpint 2019